b'\n_START_ARTICLE_\nSwitch (filmas)\n_START_SECTION_\nTurinys\n_START_PARAGRAPH_\nJauna Monrealio dizainer\xc4\x97 Sofi Maleter atvyksta \xc4\xaf \xc4\xafstaig\xc4\x85, kur turi pristatyti savo darbus, ta\xc4\x8diau i\xc5\xa1 vadovo asistent\xc4\x97s Kler Maras su\xc5\xbeino, jog \xc5\xa1is i\xc5\xa1vyk\xc4\x99s ir gr\xc4\xaf\xc5\xa1 tik po 2 m\xc4\x97nesi\xc5\xb3. Nor\xc4\x97dama bent kiek pad\xc4\x97ti merginai, Kler pasi\xc5\xablo j\xc4\x85 pavai\xc5\xa1inti pietumis, kuri\xc5\xb3 metu papasakoja apie interneto svetaine switch.com, kurioje prisiregistrav\xc4\x99 vartotojai anonimi\xc5\xa1kai gali kuriam laikui pasikeisti b\xc5\xabstais su kitais \xc5\xbemon\xc4\x97mis j\xc5\xb3 nematydami ir niekada nesusitikdami. Svetain\xc4\x97 garantuoja visi\xc5\xa1k\xc4\x85 saugum\xc4\x85._NEWLINE_Susidom\xc4\x97jusi Sofi po kurio laiko nusprend\xc5\xbeia prisiregistruoti svetain\xc4\x97je ir patalpinti skelbim\xc4\x85, kad nori kuriam laikui i\xc5\xa1keisti savo vasarnam\xc4\xaf \xc4\xaf b\xc5\xabst\xc4\x85 Pary\xc5\xbeiuje. Netrukus ji gauna \xc5\xbeini\xc4\x85 i\xc5\xa1 moters vardu Benedikta Sarto, kuri kaip tik ie\xc5\xa1ko b\xc5\xabsto Monrealyje. Sutvarkiusi reikalingus formalumus, Sofi i\xc5\xa1skrenda \xc4\xaf Pary\xc5\xbei\xc5\xb3 ir apsistoja Benediktos apartamentuose netoli Eifelio bok\xc5\xa1to. Atrodo, kad tai bus puikios atostogos ir galimyb\xc4\x97 pasisemti nauj\xc5\xb3 id\xc4\x97j\xc5\xb3, ta\xc4\x8diau jau kit\xc4\x85 dien\xc4\x85 viskas pavirta ko\xc5\xa1maru: ryte \xc4\xaf jos b\xc5\xabst\xc4\x85 \xc4\xafsiver\xc5\xbeia policija, vadovaujama Damieno Forgato, o antrame auk\xc5\xa1te, kuris buvo u\xc5\xberakintas, randamas k\xc5\xabnas be galvos. Nors Sofi bando \xc4\xafrodyti esanti turist\xc4\x97 i\xc5\xa1 Monrealio, ta\xc4\x8diau policijos renkami \xc4\xafrodymai tvirtina, kad ji esanti buto \xc5\xa1eiminink\xc4\x97 Benedikta Sarto. Visi jos bandymai tai neigti atrodo berg\xc5\xbedi, nes kaimynai j\xc4\x85 atpa\xc5\xbe\xc4\xafsta kaip Benedikt\xc4\x85, nerandama joki\xc5\xb3 jos tapatyb\xc4\x99 \xc4\xafrodan\xc4\x8di\xc5\xb3 dokument\xc5\xb3, o interneto svetaine switch.com neegzistuoja._NEWLINE_Matydama, kad ja niekas netiki, Sofi nusprend\xc5\xbeia bet kokia kaina pasprukti ir pati rasti Benedikt\xc4\x85...'